pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-กรมทางหลวง สรุปอุบัติเหตุบนทางหลวง เดือนมิถุนายน 2565 พบอุบัติเหตุลดลง 23%
วันพุธที่ 27 กรกฎาคม 2565
กรมทางหลวง สรุปอุบัติเหตุบนทางหลวง เดือนมิถุนายน 2565 พบอุบัติเหตุลดลง 23%
สาเหตุหลักขับเร็วเกินกฎหมายกําหนด
กรมทางหลวง (ทล.) กระทรวงคมนาคม โดยสํานักอํานวยความปลอดภัย ได้สรุปรายงานข้อมูลอุบัติเหตุบนทางหลวงทั่วประเทศประจําเดือน มิถุนายน 2565 จากการรายงานอุบัติเหตุทางระบบ HAIMS พบว่า อุบัติเหตุเกิดขึ้นบนทางหลวงในความรับผิดชอบของกรมทางหลวง จํานวน 947 ครั้ง มีผู้เสียชีวิต 135 ราย ได้รับบาดเจ็บทั้งสิ้น 663 ราย รถที่เกิดอุบัติเหตุ จํานวน 1,397 คัน เป็นเหตุให้ทรัพย์สินของกรมทางหลวงเสียหายประมาณ 12 ล้านบาท เมื่อเปรียบเทียบสถิติอุบัติเหตุประจําเดือนมิถุนายน 2564 จํานวนอุบัติเหตุลดลง 23% ผู้เสียชีวิตลดลง 7% บาดเจ็บลดลง 13% จํานวนรถที่เกิดอุบัติเหตุลดลง 20% ซึ่งสาเหตุหลักการเกิดอุบัติเหตุมาจากผู้ขับขี่ขับรถด้วยความเร็วสูงกว่ากฎหมายกําหนด 76% (721 ครั้ง) รองลงมา ได้แก่ หลับใน 8% (77 ครั้ง) การตัดหน้าระยะกระชั้นชิด 7% (68 ครั้ง) และอุปกรณ์รถบกพร่อง 4% (41 ครั้ง)
สําหรับอุบัติเหตุส่วนใหญ่เกิดบริเวณทางตรง 63% (595 ครั้ง) ทางโค้ง 13% (126 ครั้ง) และทางแยกระดับเดียวกัน 9% (83 ครั้ง) ยานพาหนะที่เกิดอุบัติเหตุส่วนใหญ่ ได้แก่ รถปิกอัพบรรทุก 4 ล้อ 41% (566 คัน) รถยนต์นั่ง 23% (326 คัน) และรถบรรทุกมากกว่า 10 ล้อ (รถพ่วง) 11% (158 คัน) ซึ่งหากจําแนกตามภาคของการเกิดอุบัติเหตุพบว่าเส้นทางในภาคเหนือเกิดอุบัติเหตุสูงสุด 21% ภาคตะวันออกเฉียงเหนือ 21% และภาคตะวันออก 15% นอกจากนี้ ทางหลวงที่เกิดอุบัติเหตุสูงสุด คือ ทางหลวงหมายเลข 9 ตอน บางปะอิน - แขวงรามอินทรา จํานวน 49 ครั้ง
ทั้งนี้ ทล. ได้มีมาตรการแก้ไขที่ได้ดําเนินการร่วมกับตํารวจทางหลวงในการบังคับใช้กฎหมายอย่างต่อเนื่อง โดยเฉพาะการตรวจจับความเร็วยานพาหนะที่วิ่งบนทางหลวงพร้อมทั้งให้แขวงทางหลวงดําเนินการตรวจสอบความปลอดภัยถนน ซึ่งเป็นมาตรการที่สําคัญในการลดและป้องกันอุบัติเหตุที่อาจเกิดขึ้น ทล. ขอความร่วมมือผู้ใช้ทางโปรดขับขี่ด้วยความระมัดระวังโดยเฉพาะอย่างยิ่งในช่วงฤดูฝน เพื่อความปลอดภัยของท่านและผู้ร่วมทาง หากประชาชนผู้ใช้ทางต้องการแจ้งอุบัติเหตุหรือสอบถามข้อมูลการเดินทางเพิ่มเติม สามารถติดต่อได้ที่ สายด่วนกรมทางหลวง 1586 (โทรฟรีทุกเครือข่ายตลอด 24 ชั่วโมง) สายด่วนมอเตอร์เวย์ 1586 กด 7 และตํารวจทางหลวง 1193 ตลอด 24 ชั่วโมง
รัฐบาลไทย-ข่าวทำเนียบรัฐบาล-รัฐบาลผลักดัน คทช. เป็นกลไกให้ประชาชนมีสิทธิทำกินบนที่ดินถูกกฎหมาย
วันพุธที่ 22 กันยายน 2564
รัฐบาลผลักดัน คทช. เป็นกลไกให้ประชาชนมีสิทธิทํากินบนที่ดินถูกกฎหมาย
วันพุธที่ 22 กันยายน 2564
ต่อจากนี้ไป ขอเชิญรับฟังไทยคู่ฟ้า ค่ะ
พลเอก ประยุทธ์ จันทร์โอชา นายกรัฐมนตรี เน้นย้ํานโยบายของรัฐบาลที่ต้องการให้ประชาชนมีสิทธิในการทํากินที่ถูกต้อง โดยให้คณะกรรมการนโยบายที่ดินแห่งชาติ หรือ คทช. เป็นกลไกสําคัญในการช่วยเหลือประชาชน เช่น แก้ปัญหาที่ดินทับซ้อนของรัฐกับประชาชน และช่วยเหลือเกษตรกรที่ทํากินในที่ดินที่ไม่มีเอกสารสิทธิโดยจะเร่งดําเนินการในทุกจังหวัดให้เร็วที่สุด เพื่อให้เกษตรกรไทยสามารถยกระดับคุณภาพผลผลิตทางการเกษตรได้ตามมาตรฐาน GAP และมาตรฐานการส่งออก ซึ่งให้ความสําคัญกับแหล่งที่มาของผลผลิต โดยจะนําเทคโนโลยีดิจิทัลมาใช้เพิ่มช่องทางการตลาดให้แก่เกษตรกร และบูรณาการข้อมูลรัฐแบบ Big Data เพื่อให้ทุกหน่วยงานนําไปใช้ได้อย่างเกิดประโยชน์สูงสุด
“รวมไทยสร้างชาติ” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-กรมทางหลวงชนบท กระทรวงคมนาคม สร้างสะพานเข้าสู่ศูนย์ราชการสระบุรี รุดหน้ากว่า 77%
วันพฤหัสบดีที่ 17 มิถุนายน 2564
กรมทางหลวงชนบท กระทรวงคมนาคม สร้างสะพานเข้าสู่ศูนย์ราชการสระบุรี รุดหน้ากว่า 77%
คาดแล้วเสร็จ ในปี 2564 อํานวยความสะดวกรวดเร็ว ร่นระยะทางให้ประชาชน
กรมทางหลวงชนบท (ทช.) กระทรวงคมนาคม รายงานความก้าวหน้าโครงการก่อสร้างสะพานคอนกรีตเสริมเหล็กเข้าศูนย์ราชการจังหวัดสระบุรี อําเภอเมือง จังหวัดสระบุรี ส่งเสริมการคมนาคมให้มีประสิทธิภาพ ยกระดับคุณภาพชีวิตที่ดีให้กับประชาชน คาดก่อสร้างแล้วเสร็จในปี 2564 นี้
นายปฐม เฉลยวาเรศ อธิบดีกรมทางหลวงชนบท เปิดเผยว่า เดิมประชาชนที่ต้องการเดินทางจากฝั่งตําบลปากเพรียว อําเภอเมือง (ถนนมิตรภาพ) เพื่อเข้าศูนย์ราชการจังหวัดสระบุรี จะต้องเดินทางอ้อมอ่างเก็บน้ําคลองเพรียวเป็นระยะทางที่ไกลมาก ซึ่งทําให้การสัญจรเกิดความไม่สะดวก ส่งผลให้การเดินทางล่าช้า ทช. จึงได้ดําเนินการก่อสร้างสะพานคอนกรีตเสริมเหล็กเข้าศูนย์ราชการจังหวัดสระบุรี เพื่อบรรเทาความเดือดร้อนของประชาชน ร่นระยะทาง ให้สามารถเดินทางได้อย่างสะดวกรวดเร็วปลอดภัย อีกทั้งยังเป็นการแก้ไขปัญหาการจราจรที่หนาแน่นในเขตชุมชน พัฒนาสาธารณูปโภคขั้นพื้นฐาน สอดรับกับนโยบายของ นายศักดิ์สยาม ชิดชอบ รัฐมนตรีว่าการกระทรวงคมนาคม โดยสะพานคอนกรีตเสริมเหล็กเข้าศูนย์ราชการจังหวัดสระบุรีนั้น มีความยาวสะพาน 670 เมตร สะพานมีความกว้าง 20.60 เมตร ทางเท้ากว้าง 2 เมตร พร้อมถนนต่อเชื่อมสะพานความยาว รวม 485 เมตร ขนาด 4 ช่องจราจรไป - กลับ ปัจจุบันได้ดําเนินการก่อสร้างไปแล้วกว่า77% ขณะนี้อยู่ระหว่างการก่อสร้างทางเท้า ราวสะพาน และถนนต่อเชื่อมสะพาน คาดว่าจะก่อสร้างแล้วเสร็จพร้อมเปิดให้ประชาชนใช้สัญจรได้ในเดือนธันวาคม 2564
รัฐบาลไทย-ข่าวทำเนียบรัฐบาล-กรมท่าอากาศยาน ประสานสายการบินนกแอร์ เร่งชี้แจงผู้โดยสาร กรณียกเลิกเที่ยวบินเส้นทางดอนเมือง - เบตง
วันพุธที่ 16 มีนาคม 2565
กรมท่าอากาศยาน ประสานสายการบินนกแอร์ เร่งชี้แจงผู้โดยสาร กรณียกเลิกเที่ยวบินเส้นทางดอนเมือง - เบตง
ตามที่สายการบินนกแอร์ได้ยกเลิกเที่ยวบินเส้นทางดอนเมือง - เบตง - ดอนเมือง ในวันที่ 16 และ 18 มีนาคม 2565 นั้น
กรมท่าอากาศยาน (ทย.) กระทรวงคมนาคม ได้ประสานกับสายการบินนกแอร์ ถึงเหตุการณ์ดังกล่าวดังนี้
สายการบินนกแอร์ยืนยันว่ามีความพร้อมและจะทําการบินเส้นทางดังกล่าวแน่นอน แต่ทั้งนี้ได้ยกเลิกเที่ยวบินเนื่องจากเกิดข้อผิดพลาดด้านการวางแผนการตลาด จึงต้องมีการทบทวนร่วมกับหน่วยงานที่เกี่ยวข้อง โดยในวันศุกร์ที่ 18 มีนาคม 2565 สายการบินจะทําการบินไฟลท์โปรโมตการท่องเที่ยวเบตง (Influencer Flight) โดยจะเชิญนักข่าว Youtuber, Social Media, Influencer และบริษัททัวร์ ซึ่งสายการบินนกแอร์จะมีการแถลงข่าวเพื่อชี้แจงข้อมูลต่างๆเพื่อความเข้าใจที่ถูกต้อง ในวันที่ 16 มีนาคม 2565
สําหรับแนวทางชดเชยผู้โดยสารที่ได้ทําการซื้อบัตรโดยสาร เส้นทาง ดอนเมือง - เบตง - ดอนเมือง ในวันที่ 16 และ 18 มีนาคม 2565 สายการบินจะทําการคืนเงินค่าโคยสารเต็มจํานวน ภายใน 7 วัน พร้อมทั้งค่าชดเชยการแจ้งยกเลิกเที่ยวบินล่วงหน้าตามประกาศสํานักงานการบินพลเรือนแห่งประเทศไทย อีกรายละ 1,200.- บาท
โดย กรมท่าอากาศยานจะได้ประสานและติดตามกับสายการบินนกแอร์ ถึงแนวทางการปฏิบัติและรายละเอียดต่าง ๆ เพื่อให้ข้อมูลที่ถูกต้องและอํานวยความสะดวกแก่ผู้โดยสารต่อไป
รัฐบาลไทย-ข่าวทำเนียบรัฐบาล-ครม.เห็นชอบ กปภ. ปรับเพิ่มเงินค่าตอบแทนพิเศษให้พนักงานที่ปฏิบัติงานในพื้นที่เสี่ยงภัย จังหวัดชายแดนภาคใต้ จากรายละ 5,000 บาทต่อเดือน เป็นรายละ 7,000 บาทต่อเดือน
วันอังคารที่ 15 กุมภาพันธ์ 2565
ครม.เห็นชอบ กปภ. ปรับเพิ่มเงินค่าตอบแทนพิเศษให้พนักงานที่ปฏิบัติงานในพื้นที่เสี่ยงภัย จังหวัดชายแดนภาคใต้ จากรายละ 5,000 บาทต่อเดือน เป็นรายละ 7,000 บาทต่อเดือน
ครม.เห็นชอบ กปภ. ปรับเพิ่มเงินค่าตอบแทนพิเศษให้พนักงานที่ปฏิบัติงานในพื้นที่เสี่ยงภัย จังหวัดชายแดนภาคใต้ จากรายละ 5,000 บาทต่อเดือน เป็นรายละ 7,000 บาทต่อเดือน
วันที่ 15 กุมภาพันธ์ 2565 น.ส.ไตรศุลีไตรสรณกุล รองโฆษกประจําสํานักนายกรัฐมนตรี กล่าวว่า คณะรัฐมนตรี (ครม.) เห็นชอบให้การประปาส่วนภูมิภาค (กปภ.) ปรับเพิ่มเงินค่าตอบแทนพิเศษรายเดือนให้แก่พนักงานที่ปฏิบัติงานในพื้นที่เสี่ยงภัย จังหวัดชายแดนภาคใต้ จากรายละ 5,000 บาทต่อเดือน เป็นรายละ 7,000 บาทต่อเดือน โดยมีผลตั้งแต่วันที่ครม.ให้ความเห็นชอบ ซึ่งปัจจุบันกปภ.มีหน่วยงานในสังกัดที่มีสถานที่ตั้งในพื้นที่เสี่ยงภัย จังหวัดชายแดนภาคใต้ รวมถึงหน่วยบริการที่อยู่ในสํานักงานเขตพื้นที่พิเศษ จํานวน 10 แห่ง จํานวนพนักงานรวม 211 ราย
สําหรับการปรับเพิ่มค่าตอบแทนพิเศษดังกล่าวจะทําให้มีภาระค่าใช้จ่ายเพิ่มขึ้น 5.09 ล้านบาทต่อปี จากเดิม 12.72 ล้านบาท เพิ่มเป็น 17.81 ล้านบาท ซึ่งไม่ส่งผลกระทบต่อฐานะทางการเงินในภาพรวมของกปภ. และรายได้ที่นําส่งเข้ารัฐ รวมถึงไม่กระทบต่อภาระงบประมาณหรือภาระการสูญเสียรายได้ของรัฐในอนาคต
ทั้งนี้สถานการณ์ปัจจุบันในพื้นที่เสี่ยงภัยจังหวัดชายแดนภาคใต้ยังคงมีเหตุการณ์ความไม่สงบเกิดขึ้นอยู่เป็นประจําและมีความเสี่ยงสูงสามารถเกิดขึ้นได้กับทุกกลุ่มบุคคล โดยเฉพาะพนักงานบริการและควบคุมน้ําสูญเสียที่มีหน้าที่ซ่อมแซมท่อแตกท่อรั่ว ซึ่งเมื่อได้รับแจ้งเหตุต้องลงพื้นที่สํารวจหาน้ําสูญเสียและพนักงานผลิตเพื่อผลิตน้ําประปาอย่างต่อเนื่องตลอด 24 ชั่วโมง รวมถึงงานอื่นๆ ที่มีภารกิจจําเป็นต้องอยู่เวรประจําสํานักงาน ส่งผลให้การสรรหาบุคคลที่จะมาปฏิบัติหน้าที่ค่อนข้างยาก และพบว่าหน่วยงานรัฐวิสาหกิจอื่นจ่ายเงินค่าตอบแทนพิเศษ ในอัตรารายละ 7,000 บาทต่อเดือน ได้แก่ ธนาคารเพื่อการเกษตรและสหกรณ์การเกษตร(ธกส.) และธนาคารอาคารสงเคราะห์(ธอส.) ดังนั้นกปภ.จึงเสนอขอปรับเพิ่มเงินพิเศษ เพื่อให้เป็นไปในแนวทางเดียวกันกับรัฐวิสาหกิจอื่น และเพื่อให้สามารถแข่งขันได้ในตลาดแรงงานรวมทั้งสามารถรักษาบุคลากรที่มีคุณภาพให้อยู่ปฏิบัติงานกับกปภ.ได้
-----------------------
รัฐบาลไทย-ข่าวทำเนียบรัฐบาล-นายสรพงศ์ ไพฑูรย์พงษ์ รองปลัดกระทรวงคมนาคม ลงพื้นที่ตรวจสอบการให้บริการเดินรถโดยสารประจำทางขององค์การขนส่งมวลชนกรุงเทพ
วันพุธที่ 15 มิถุนายน 2565
นายสรพงศ์ ไพฑูรย์พงษ์ รองปลัดกระทรวงคมนาคม ลงพื้นที่ตรวจสอบการให้บริการเดินรถโดยสารประจําทางขององค์การขนส่งมวลชนกรุงเทพ
พร้อมรับฟังความคิดเห็นของประชาชนผู้ใช้บริการ
นายสรพงศ์ ไพฑูรย์พงษ์ รองปลัดกระทรวงคมนาคม ลงพื้นที่ตรวจสอบการให้บริการเดินรถโดยสารประจําทางขององค์การขนส่งมวลชนกรุงเทพ (ขสมก.) พร้อมรับฟังความคิดเห็นของประชาชนผู้ใช้บริการ ในวันที่ 15 มิถุนายน 2565 เวลา 18.00 น. - 20.00 น. บริเวณท้องสนามหลวง เขตพระนคร ถนนเพชรบุรี แยกประตูน้ํา เขตราชเทวี และอนุสาวรีย์ชัยสมรภูมิ แขวงทุ่งพญาไท กรุงเทพฯ โดยมี นายกิตติกานต์ จอมดวง จารุวรพลกุล ผู้อํานวยการองค์การขนส่งมวลชนกรุงเทพ นางสิริรัตน์ วีรวิศาล รองอธิบดีกรมการขนส่งทางบก นางชะไมพร โชติมาโนช ผู้อํานวยการสํานักการขนส่งผู้โดยสาร กรมการขนส่งทางบก (ขบ.) และนายมนัส ครุธชั่งทอง ผู้ช่วยผู้อํานวยการฝ่ายการเดินรถองค์การ 1 ขสมก. ร่วมลงพื้นที่ด้วย
รองปลัดกระทรวงคมนาคม กล่าวว่า ตามที่ พลเอก ประยุทธ์ จันทร์โอชา นายกรัฐมนตรี และนายศักดิ์สยาม ชิดชอบ รัฐมนตรีว่าการกระทรวงคมนาคม มีข้อห่วงใยประชาชนที่ได้รับผลกระทบจากการเดินรถของ ขสมก. ที่ไม่เพียงพอต่อการให้บริการนั้น กระทรวงฯ กําลังเร่งดําเนินการแก้ไขปัญหาดังกล่าวเพื่อบรรเทาความเดือดร้อนของประชาชน ซึ่งในวันนี้ (15 มิถุนายน 2565) ตนได้ลงพื้นที่เพื่อตรวจสอบเส้นทางการเดินรถโดยสารประจําทางของ ขสมก. และรถร่วมบริการ พร้อมรับฟังความคิดเห็นของประชาชนผู้ใช้บริการ บริเวณท้องสนามหลวง เขตพระนคร ถนนเพชรบุรี แยกประตูน้ํา เขตราชเทวี และอนุสาวรีย์ชัยสมรภูมิ แขวงทุ่งพญาไท กรุงเทพฯ พบว่า ประชาชนผู้ใช้บริการต้องรอรถประจําทางของ ขสมก. /รถร่วมบริการ และรถสาธารณะในกํากับของกรมการขนส่งทางบก ในหลายเส้นทางเป็นเวลานาน เนื่องจากรถโดยสารขาดระยะและมีการปล่อยรถไม่สม่ําเสมอ ทั้งนี้ ได้สั่งการให้ ขบ. และ ขสมก. เร่งดําเนินการในส่วนที่เกี่ยวข้องเพื่อบรรเทาความเดือดร้อนของประชาชน และรวบรวมข้อมูลรถประจําทางที่พบปัญหาในวันนี้ เข้าหารือกับคณะกรรมการควบคุมการขนส่งทางบกกลาง ในวันที่ 17 มิถุนายนนี้ เพื่อกําหนดมาตรการในกํากับการให้บริการของรถโดยสารร่วมบริการ ให้นํารถออกมาให้บริการประชาชนอย่างเพียงพอ และปรับปรุงประสิทธิภาพให้ดียิ่งขึ้น
กระทรวงคมนาคม ขอยืนยันว่า ในช่วงเวลาหลัง 20.00 น. ขสมก. ยังคงมีรถโดยสารวิ่งให้บริการ ตามปกติ ไม่ได้มีการปรับลดเที่ยววิ่งแต่อย่างใด แต่เนื่องจากในบางเส้นทางอยู่ระหว่างปรับปรุงการจัดเดินรถให้มีความสอดคล้องกับความต้องการของผู้ใช้บริการและจํานวนพนักงานประจํารถ จึงทําให้เกิดปัญหารถโดยสารประจําทางขาดระยะ ไม่เพียงพอในการเดินทางของประชาชน กระทรวงฯ จะเร่งกํากับติดตามบริหารจัดการปริมาณการเดินรถให้สอดคล้องกับปริมาณความต้องการเดินทางของประชาชน โดยเร่งด่วน
รัฐบาลไทย-ข่าวทำเนียบรัฐบาล-รมว.เฮ้ง ขอความร่วมมือนายจ้างรณรงค์ช่วงปีใหม่ ร่วมส่งเสริมด้านความปลอดภัยและสุขภาพอนามัยลูกจ้าง
วันอังคารที่ 28 ธันวาคม 2564
รมว.เฮ้ง ขอความร่วมมือนายจ้างรณรงค์ช่วงปีใหม่ ร่วมส่งเสริมด้านความปลอดภัยและสุขภาพอนามัยลูกจ้าง
รมว.แรงงาน ขอความร่วมมือสถานประกอบกิจการกํากับ ดูแล ตรวจสอบ และรณรงค์ส่งเสริมด้านความปลอดภัยและสุขภาพอนามัยของลูกจ้างในช่วงเทศกาลปีใหม่ พ.ศ. 2565
นายสุชาติ ชมกลิ่น รัฐมนตรีว่าการกระทรวงแรงงานเปิดเผยว่า ในช่วงเทศกาลปีใหม่ของแต่ละปีเป็นช่วงเวลาที่สถานประกอบกิจการหยุดดําเนินการต่อเนื่องหลายวัน เพื่อให้ลูกจ้างและครอบครัวได้เดินทางกลับภูมิลําเนาหรือท่องเที่ยวพักผ่อน ซึ่งช่วงเวลาดังกล่าวมักเกิดเหตุไฟฟ้าลัดวงจรหรือเกิดอัคคีภัยขึ้นในสถานประกอบกิจการ เนื่องจากไม่ได้มีการเฝ้าระวังและขาดการตรวจสอบอย่างต่อเนื่อง รวมทั้งการเกิดอุบัติเหตุจากการใช้รถใช้ถนนในอัตราที่เพิ่มขึ้น ประกอบกับปัจจุบันยังคงมีการแพร่ระบาดของโรคติดเชื้อไวรัสโคโรนา 2019 (COVID-19) ในหลายพื้นที่ ซึ่งยังต้องดําเนินการป้องกันและควบคุมที่เคร่งครัดเพื่อป้องกันการระบาดที่อาจเกิดขึ้นใหม่พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม และ พลเอก ประวิตร วงษ์สุวรรณ รองนายกรัฐมนตรีซึ่งกํากับดูแลกระทรวงแรงงาน ได้ให้ความห่วงใยต่อความปลอดภัยในชีวิตและทรัพย์สินของลูกจ้าง นายจ้าง และประชาชน โดยเฉพาะในช่วงเทศกาลปีใหม่ พ.ศ. 2565 อาจเกิดอุบัติเหตุ อุบัติภัย หรือเกิดการแพร่ระบาดของโรคติดเชื้อไวรัสโคโรนา 2019 (COVID -19) ที่เป็นกลุ่มก้อน (Cluster) ใหม่เพิ่มขึ้น กระทรวงแรงงานจึงมอบหมายให้กรมสวัสดิการและคุ้มครองแรงงาน ออกประกาศกรมเพื่อขอความร่วมมือนายจ้าง คณะกรรมการความปลอดภัย อาชีวอนามัย และสภาพแวดล้อมในการทํางานของสถานประกอบกิจการ และเจ้าหน้าที่ความปลอดภัยในการทํางาน ดําเนินการกํากับ ดูแล ตรวจสอบ และรณรงค์ส่งเสริมด้านความปลอดภัยและสุขภาพอนามัยของลูกจ้างในช่วงเทศกาลปีใหม่ พ.ศ. 2565 เพื่อเฝ้าระวังและป้องกันการเกิดอุบัติเหตุ อุบัติภัยทั้งจากการทํางานและจากการเดินทาง รวมทั้งการแพร่ระบาดของโรคติดเชื้อไวรัสโคโรนา 2019 (COVID -19) ในช่วงเทศกาลปีใหม่ พ.ศ. 2565
นายนิยม สองแก้ว อธิบดีกรมสวัสดิการและคุ้มครองแรงงานกล่าวเพิ่มเติมว่า กสร. ได้ออกประกาศกรมสวัสดิการและคุ้มครองแรงงาน เรื่อง ขอความร่วมมือสถานประกอบกิจการกํากับ ดูแล ตรวจสอบ และรณรงค์ส่งเสริมด้านความปลอดภัยและสุขภาพอนามัยของลูกจ้างในช่วงเทศกาลปีใหม่ พ.ศ. 2565 และได้สั่งการให้หน่วยปฏิบัติทั่วประเทศขอความร่วมมือสถานประกอบกิจการตรวจสอบระบบไฟฟ้า อุปกรณ์ไฟฟ้า เครื่องมือ เครื่องใช้ เครื่องจักร และการจัดเก็บสารเคมีอันตราย ให้อยู่ในสภาพที่ปลอดภัยก่อนวันหยุดต่อเนื่อง และสร้างการรับรู้ให้ลูกจ้างขับขี่ยานพาหนะด้วยความระมัดระวัง ปฏิบัติตามกฎจราจรอย่างเคร่งครัด ไม่ดื่มเครื่องดื่มแอลกอฮอล์ขณะเดินทาง รวมทั้งเน้นย้ําให้ลูกจ้างปฏิบัติตามมาตรการป้องกันการติดเชื้อไวรัสโคโรนา 2019 (COVID-19) ขั้นสูงสุดแบบครอบจักรวาล (Universal Prevention for COVID-19) ตามที่กระทรวงสาธารณสุขแนะนําอย่างเคร่งครัด รวมทั้งดําเนินการตรวจคัดกรองการติดเชื้อของลูกจ้างก่อนกลับเข้าทํางานเพื่อเฝ้าระวังและป้องกันการระบาดในสถานประกอบกิจการที่อาจเกิดขึ้นหลังลูกจ้างกลับเข้าทํางาน หากมีข้อสงสัยเพิ่มเติม สามารถสอบถามรายละเอียดได้ที่ กลุ่มงานยุทธศาสตร์ความปลอดภัยในการทํางาน กองความปลอดภัยแรงงาน 0 2448 9128 - 39 ต่อ 603 - 610
รัฐบาลไทย-ข่าวทำเนียบรัฐบาล-พ.ร.ก.Soft Loan มีเอสเอ็มอีที่ได้รับสินเชื่อดอกเบี้ยต่ำมีเพียง 59,528 ราย อะไรเป็นเหตุให้การช่วยเหลือทำได้เพียงเท่านี้
วันพฤหัสบดีที่ 2 กันยายน 2564
พ.ร.ก.Soft Loan มีเอสเอ็มอีที่ได้รับสินเชื่อดอกเบี้ยต่ํามีเพียง 59,528 ราย อะไรเป็นเหตุให้การช่วยเหลือทําได้เพียงเท่านี้
กระทู้ถามของวุฒิสภา เรื่อง การช่วยเหลือทางการเงินแก่ผู้ประกอบการวิสาหกิจที่ได้รับผลกระทบจากการแพร่ระบาดของ COVID- 19
ถาม พ.ร.ก.Soft Loan มีเอสเอ็มอีที่ได้รับสินเชื่อดอกเบี้ยต่ํามีเพียง 59,528 ราย อะไรเป็นเหตุให้การช่วยเหลือทําได้เพียงเท่านี้
ตอบ 1. พ.ร.ก. Soft Loan มี 2 มาตรการช่วยเหลือผู้ประกอบการ SMEs
1.1 สินเชื่อเพิ่มเติม
1.2 ชะลอการชําระหนี้
2. ณ วันที่ 21 ส.ค. 63 มีผู้ได้รับสินเชื่อกว่า 67,689 ราย วงเงินเฉลี่ย 1.67 ล้านบาท
3. จากสถานการณ์ COVID- 19 ครม.จึงได้มีมติเมื่อวันที่ 18 ส.ค. 63 อนุมัติ ดังนี้
3.1 โครงการค้ําประกันสินเชื่อ PGS Soft Loan พลัส
- โดย บยส. ค้ําประกันสินเชื่อให้กับผู้ประกอบการ SMEs
- คิดค่าธรรมเนียมร้อยละ 1.75 ต่อปี
- ระยะเวลาค้ําประกัน 8 ปี เริ่มเก็บค่าธรรมเนียมต้นปีที่ 3
- เงินงวดที่ต้องชําระในแต่ละงวดลดลง
- ความสามารถชําระหนี้เพิ่มขึ้นและเข้าถึงสินเชื่อได้มากยิ่งขึ้น
3.2 โครงการช่วยเหลือผู้ประกอบการ SMEs 3 กลุ่ม
- กลุ่มผู้ประกอบการ SMEs ทั่วไป
- กลุ่มผู้ประกอบการ SMEs ท่องเที่ยว
- กลุ่มผู้ประกอบการ SMEs รายย่อยและประชาชน
ดูรายละเอียดเพิ่มเติมได้ที่ราชกิจจานุเบกษา เล่มที่ 138 ตอนพิเศษ 46 ง วันที่ 1 มี.ค. 64
รัฐบาลไทย-ข่าวทำเนียบรัฐบาล-“กรุงไทย” แนะขั้นตอนเตรียมความพร้อม ก่อนใช้สิทธิคนละครึ่งเฟส 3 วันที่ 1 ก.ค.นี้
วันอังคารที่ 29 มิถุนายน 2564
“กรุงไทย” แนะขั้นตอนเตรียมความพร้อม ก่อนใช้สิทธิคนละครึ่งเฟส 3 วันที่ 1 ก.ค.นี้
“กรุงไทย” แนะขั้นตอนเตรียมความพร้อม ก่อนเริ่มใช้สิทธิโครงการคนละครึ่งเฟส 3 วันที่ 1 ก.ค.นี้ ทั้งดาวน์โหลดแอปฯ เป๋าตัง เพื่อเปิดใช้งาน G-Wallet ยืนยันตัวตน พร้อมให้ความยินยอมใช้ข้อมูลส่วนบุคคลพิสูจน์ตัวตน เพื่อเข้าร่วมโครงการ
ธนาคารกรุงไทย แจ้งว่า จากการเปิดลงทะเบียนโครงการคนละครึ่งระยะที่ 3 จํานวน 31 ล้านสิทธิ ตั้งแต่วันที่ 14 มิถุนายนที่ผ่านมา ได้รับความสนใจจากประชาชนจํานวนมาก ซึ่งจะเริ่มเปิดใช้สิทธิวันที่ 1 กรกฎาคม 2564 เป็นวันแรก ดังนั้น เพื่อความสะดวกในการใช้สิทธิ แนะนําผู้ได้รับสิทธิเตรียมความพร้อมก่อนใช้สิทธิ ดังนี้
1.ดาวน์โหลดแอปฯ เป๋าตัง และทําการเปิดใช้งาน G-wallet เพื่อเตรียมรับสิทธิ
2.ยืนยันตัวตน พร้อมให้ความยินยอมเปิดเผยข้อมูลส่วนบุคคลเพื่อใช้ในการพิสูจน์ตัวตน ป้องกันการทุจริต โดยแอบอ้าง หรือสวมสิทธิเป็นตัวท่าน
ทั้งนี้ ผู้รับสิทธิรายใหม่ จะต้องดําเนินการยืนยันตัวตนทุกคน ส่วนผู้รับสิทธิรายเดิมบางคน อาจจะต้องยืนยันตัวตนเพิ่มเติมอีกครั้ง โดยเมื่อกดเข้า G-wallet ระบบจะขึ้นข้อความว่า “กรุณายืนยันตัวตนเพิ่มเติม เพื่อใช้สิทธิในโครงการ เนื่องจากการยืนยันตัวตนของคุณยังไม่สมบูรณ์” ให้ยืนยันตัวตน โดยสแกนใบหน้า ผ่านแอปฯ เป๋าตัง หรือแอปฯ Krungthai NEXT หรือ นําบัตรประชาชนไปยืนยันตัวตนที่ ตู้ ATM กรุงไทยสีเทา หรือธนาคารกรุงไทยทุกสาขาทั่วประเทศ
เมื่อกดเข้า G-Wallet แล้ว ถ้าขึ้นข้อความว่า “ โครงการ “คนละครึ่ง” สามารถใช้ได้วันที่ 1 กรกฎาคม 2564” ก็สามารถใช้สิทธิทันที ตั้งแต่วันที่ 1 กรกฎาคม -31 ธันวาคม 2564
รัฐบาลไทย-ข่าวทำเนียบรัฐบาล-รฟม. ห่วงใย จัดกิจกรรม “มอบกล่องทันใจเติมความสุขให้ประชาชน ครั้งที่ 3”
วันพุธที่ 22 กันยายน 2564
รฟม. ห่วงใย จัดกิจกรรม “มอบกล่องทันใจเติมความสุขให้ประชาชน ครั้งที่ 3”
แก่ชุมชนที่มีประชาชนรักษาตัวอยู่ที่บ้าน (Home Isolation)
การรถไฟฟ้าขนส่งมวลชนแห่งประเทศไทย (รฟม.) กระทรวงคมนาคม ได้ส่งมอบอาหารกล่องจากร้านอาหารบริเวณแนวสายทางโครงการรถไฟฟ้า รฟม. ที่ได้รับผลกระทบจากสถานการณ์การแพร่ระบาดของเชื้อไวรัส COVID-19 ภายใต้กิจกรรม “กล่องทันใจ เติมความสุขให้ประชาชน ครั้งที่ 3” โดยได้มอบอาหารกล่อง จํานวน 2,050 กล่อง ในวันที่ 20 – 21 กันยายน 2564 เพื่อแจกจ่ายให้แก่ชุมชนที่มีประชาชนรักษาตัวอยู่ที่บ้านภายในชุมชน (Home Isolation) ได้แก่ ชุมชนรอบมัสยิดสวนพลู ชุมชนหมู่บ้านนักกีฬา ชุมชนมัสยิดย่ามีลุ้ลอิบาดะห์ และชุมชนสุเหร่าเกาะดอน ทั้งนี้ อาหารกล่องดังกล่าว คัดเลือกมาจากร้านอาหารบริเวณแนวสายทางรถไฟฟ้าในความรับผิดชอบของ รฟม. ดังนี้
- ร้านราดหน้าอาหลิว อยู่บริเวณริมถนนสิรินธรฝั่งขาเข้า ใกล้กับสถานีสิรินธร รถไฟฟ้ามหานคร สายเฉลิมรัชมงคล (MRT สายสีน้ําเงิน)
พิกัดร้าน https://goo.gl/maps/TVKci97ypqfEb3Cb7
- ร้านสุภากร – อรนิภัทธ์อาหารอิสลาม อยู่ภายในห้างสรรพสินค้า JJ Mall ชั้น 2 บริเวณฟู้ดคอร์ท สถานีกําแพงเพชร รถไฟฟ้ามหานคร สายเฉลิมรัชมงคล (MRT สายสีน้ําเงิน)
พิกัดร้าน https://g.page/JJMallFoodCourt?share
- ร้านกอเรีย อยู่ภายในโรงอาหาร บมจ. ทรู คอร์ปอเรชั่น สถานีพระราม 9 รถไฟฟ้ามหานคร สายเฉลิมรัชมงคล (MRT สายสีน้ําเงิน)
พิกัดร้าน https://goo.gl/maps/U9yZJrV5KCGXRdqKA
- ร้านบิงซู นม 6 ฮาลาล สาขาพระราม 9 อยู่บริเวณสถานีรามคําแหง 12 โครงการรถไฟฟ้าสายสีส้ม ช่วงศูนย์วัฒนธรรมฯ - มีนบุรี (สุวินทวงศ์)
พิกัดร้าน https://g.page/bingsu-nom6-halal-bangkok?share
- ร้านก๋วยต๋งก๋วยเตี๋ยว อยู่ติดถนนรามอินทรา ซอย 123 ใกล้โรงเรียนเศรษฐบุตรบําเพ็ญ บริเวณสถานี เศรษฐบุตรบําเพ็ญ โครงการรถไฟฟ้าสายสีชมพู ช่วงแคราย - มีนบุรี
พิกัดร้าน https://goo.gl/maps/rdd2dSACqqzazRce6
ทั้งนี้ กิจกรรมดังกล่าวเป็นส่วนหนึ่งของกิจกรรมเพื่อสังคม ที่ รฟม. ได้ดําเนินการมาอย่างต่อเนื่อง ซึ่งได้จัดขึ้นเป็นครั้งที่ 3 โดยในครั้งที่ 1 จัดขึ้นในเดือนพฤษภาคม – มิถุนายน 2564 ส่งมอบอาหารจํานวน 8,000 กล่อง ให้แก่ บุคลากรทางการแพทย์และผู้ป่วยในสถานพยาบาลและโรงพยาบาลสนาม ส่วนครั้งที่ 2 จัดขึ้นในเดือนสิงหาคม – กันยายน 2564 ส่งมอบอาหารจํานวน 8,000 กล่อง ให้แก่ประชาชนที่อาศัยอยู่ในชุมชนบริเวณใกล้เคียงกับร้านอาหารที่เข้าร่วมกิจกรรม และในครั้งนี้ รฟม. ได้ตั้งเป้าหมายที่จะสนับสนุนอาหารจากร้านอาหารตามแนวสายทางรถไฟฟ้าที่ได้รับผลกระทบจากสถานการณ์ COVID-19 จํานวน 5,200 กล่อง รวมจํานวน 21,200 กล่อง โดยมีระยะเวลาดําเนินกิจกรรมตั้งแต่วันที่ 20 – 28 กันยายน 2564 ท่านสามารถติดตามข้อมูลข่าวสาร รฟม. ได้ที่ www.mrta.co.th และเฟซบุ๊กแฟนเพจการรถไฟฟ้าขนส่งมวลชนแห่งประเทศไทย
รัฐบาลไทย-ข่าวทำเนียบรัฐบาล-ออมสินจัดให้ เพิ่มรางวัลพิเศษสลากออมสิน 1 ล้านบาท 24 รางวัล เริ่มฝาก 2 ก.ค.65 ทุกสาขาทั่วประเทศ และ แอป MyMo
วันศุกร์ที่ 1 กรกฎาคม 2565
ออมสินจัดให้ เพิ่มรางวัลพิเศษสลากออมสิน 1 ล้านบาท 24 รางวัล เริ่มฝาก 2 ก.ค.65 ทุกสาขาทั่วประเทศ และ แอป MyMo
ธนาคารออมสินเปิดรับฝากสลากออมสินงวดใหม่ พร้อมกับเพิ่มรางวัลพิเศษ รางวัลละ 1 ล้านบาท จํานวน 24 รางวัล รวมเป็นเงิน 24 ล้านบาท สําหรับผู้ที่ฝากสลากออมสินตั้งแต่วันที่ 2 กรกฎาคม ถึง 30 กันยายน 2565
นายวิทัย รัตนากร ผู้อํานวยการธนาคารออมสิน เปิดเผยว่า ธนาคารออมสินเปิดรับฝากสลากออมสินงวดใหม่ ทั้งสลากออมสินพิเศษ 2 ปี (แบบใบสลาก) และสลากออมสินดิจิทัล 2 ปี เพื่อส่งเสริมการออมและตอบรับกระแสเรียกร้องจากแฟนพันธุ์แท้สลากออมสิน พร้อมกับเพิ่มรางวัลพิเศษ รางวัลละ 1 ล้านบาท จํานวน 24 รางวัล รวมเป็นเงิน 24 ล้านบาท สําหรับผู้ที่ฝากสลากออมสินตั้งแต่วันที่ 2 กรกฎาคม ถึง 30 กันยายน 2565 ซึ่งกําหนดออกรางวัลพิเศษทุกวันที่ 1 ของเดือน รวม 3 ครั้ง โดยแบ่งการออกรางวัลในเดือนสิงหาคม 6 รางวัล กันยายน 8 รางวัล และ ตุลาคม อีก 10 รางวัล ตามลําดับ โดยผู้สนใจสามารถฝากได้ 2 ช่องทาง คือ ธนาคารออมสินทุกสาขาทั่วประเทศ และ ฝากผ่านแอป MyMo ซึ่งมีความสะดวกอย่างมาก
ทั้งนี้ นอกจากจะมีสิทธิ์ลุ้นเงินรางวัลพิเศษดังกล่าวแล้ว ยังมีสิทธิ์ถูกรางวัลเลขสลากตามปกติอีก 24 ครั้ง มีเงินรางวัลสูงสุดรางวัลที่ 1 เป็นเงิน 5,000,000 บาท และรางวัลอื่น ๆ อีกกว่า 30 รางวัล ฝากครบ 2 ปี จะได้รับดอกเบี้ยอีกหน่วยละ 0.10 บาท พร้อมกับเงินต้น บุคคลธรรมดาไม่ต้องเสียภาษีดอกเบี้ยและเงินรางวัล ยิ่งฝากมากยิ่งได้ลุ้นรางวัลมาก
สลากออมสิน เป็นเงินฝากรูปแบบหนึ่งในการส่งเสริมการออมเงินให้กับประชาชน โดยผู้ฝากจะได้รับดอกเบี้ยตามอัตราที่กําหนด พร้อมมีสิทธิ์ลุ้นรางวัลทุกเดือน ครบกําหนดได้เงินต้นคืนพร้อมดอกเบี้ย ทั้งนี้ ธนาคารมีลูกค้าเงินฝากสลากออมสินจํานวน 2.6 ล้านราย มียอดเงินฝากสลากฯกว่า 1.2 ล้านล้านบาท มีฐานเงินฝากใหญ่ที่สุดของสถาบันการเงินของรัฐ ดําเนินงานตาม พ.ร.บ.ธนาคารออมสิน โดยรัฐบาลเป็นประกัน
สอบถามรายละเอียดเพิ่มเติมได้ที่ GSB Contact Center โทร. 1115 และที่ facebook : GSB Society
https://https://www.gsb.or.th/news/gsbpr17-65/
รัฐบาลไทย-ข่าวทำเนียบรัฐบาล-นายกฯ กำชับ คุมเข้มแรงงานต่างด้าวทะลักเข้าไทย เร่งนำเข้าแรงงานต่างด้าวตาม MOU เปิดลงทะเบียน 1 ธ.ค. นี้
วันเสาร์ที่ 27 พฤศจิกายน 2564
นายกฯ กําชับ คุมเข้มแรงงานต่างด้าวทะลักเข้าไทย เร่งนําเข้าแรงงานต่างด้าวตาม MOU เปิดลงทะเบียน 1 ธ.ค. นี้
....
นายธนกร วังบุญคงชนะ โฆษกรัฐบาล เผย พลเอก ประยุทธ์ จันทร์โอชา นายกรัฐมนตรี และ รมว.กลาโหม ห่วงปัญหาการลักลอบเข้าเมืองผิดกฎหมายของแรงงานต่างด้าว จึงกําชับหน่วยงานที่เกี่ยวข้องเพิ่มความเข้มงวด สกัดกั้นขบวนการขนย้าย ค้าแรงงานต่างด้าวที่แอบลักลอบเข้าประเทศไทยตามแนวชายแดนและจุดเสี่ยงช่องทางธรรมชาติรอบด้านทุกช่องทาง
.
และเพื่อเร่งแก้ปัญหาที่ต้นเหตุ คือ การขาดแคลนแรงงานในโรงงาน ก่อสร้าง ภาคอุตสาหกรรม กระทรวงแรงงานจะเปิดให้มีการนําเข้าแรงงานตาม MOU แรงงานต่างด้าว 3 สัญชาติ ได้แก่ เมียนมา ลาว กัมพูชา อย่างถูกกฎหมายภายใต้สถานการณ์การแพร่ระบาดของโรคโควิด-19 ที่จะเริ่มเปิดลงทะเบียนในวันที่ 1 ธ.ค. นี้ เพื่อให้นายจ้างและสถานประกอบการในประเทศมีแรงงานในกิจการเพียงพอ
.
นายจ้างสามารถยื่นคําร้องขอฯหรือสอบถามเพิ่มเติมได้ที่สํานักงานจัดหางานจังหวัดทุกจังหวัด และสํานักงานจัดหางานกรุงเทพมหานครพื้นที่ 1 - 10 ในเขตพื้นที่ที่สถานประกอบการตั้งอยู่ หรือโทร. สายด่วนกระทรวงแรงงาน 1506 กด 2
#ไทยคู่ฟ้า#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-ท่องเที่ยวไทยฟื้นตัว! นทท. ต่างชาติ เข้าไทยกว่า 4 ล้านคน รัฐเตรียมปรับแผนใหม่ เพิ่มยอดเป็น 10 ล้านคน ภายในปีนี้
วันศุกร์ที่ 26 สิงหาคม 2565
ท่องเที่ยวไทยฟื้นตัว! นทท. ต่างชาติ เข้าไทยกว่า 4 ล้านคน รัฐเตรียมปรับแผนใหม่ เพิ่มยอดเป็น 10 ล้านคน ภายในปีนี้
.....
การท่องเที่ยวแห่งประเทศไทย (ททท.) เผยว่า ตั้งแต่วันที่ 1 ม.ค. - 16 ส.ค. 65 มีนักท่องเที่ยวต่างชาติเดินทางเข้าประเทศไทยแล้ว 4,015,504 คน โดยนักท่องเที่ยวต่างชาติ 5 อันดับแรกที่เดินทางเข้าไทยมากที่สุด ประกอบด้วย มาเลเซีย อินเดีย สปป.ลาว สิงคโปร์ และสหราชอาณาจักร นับว่าเป็นสัญญาณเชิงบวกของภาคการท่องเที่ยวและเศรษฐกิจไทยที่กําลังกลับมาฟื้นตัว หลังจากที่ภาครัฐได้ผ่อนคลายมาตรการต่าง ๆ
.
จากสถานการณ์ดังกล่าว รัฐบาลได้ให้หน่วยงานที่เกี่ยวข้องร่วมกันพิจารณาหาแนวทางกระตุ้นการท่องเที่ยวในช่วงครึ่งปีหลัง เพื่อสามารถบรรลุเป้าหมายดึงดูดนักท่องเที่ยวต่างชาติเป็น 10 ล้านคนในปีนี้ โดยให้สอดคล้องกับมติ ศบค. เมื่อวันที่ 19 ส.ค. 65 ที่จะมีผลตั้งแต่ 1 ต.ค. 65 - 31 มี.ค. 66 ดังนี้
.
• ขยายระยะเวลาพํานักสําหรับผู้ได้รับการยกเว้นการตรวจลงตราในการเข้าประเทศ (ผ.30) ทั้งที่ไทยให้แต่ฝ่ายเดียว และที่มีความตกลงระหว่างกัน จากไม่เกิน 30 วัน เป็นไม่เกิน 45 วัน (ผ.45)
.
• ขยายระยะเวลาพํานักสําหรับผู้ได้รับ Visa on Arrival จากไม่เกิน 15 วัน เป็นไม่เกิน 30 วัน
.
ทั้งนี้ รัฐบาลมุ่งหาแนวทางและพิจารณามาตรการต่าง ๆ ที่สอดคล้องกับสถานการณ์โลก และสถานการณ์ในประเทศ เพื่อกระตุ้นและฟื้นฟูภาคอุตสาหกรรมการท่องเที่ยวและอุตสาหกรรมที่เกี่ยวเนื่อง ควบคู่ไปกับการดําเนินมาตรการทางสาธารณสุขอย่างรอบคอบ
.
อ่านเพิ่มเติม คลิกhttps://www.thaigov.go.th/news/contents/details/58406
#ไทยคู่ฟ้า#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-โฆษกรัฐบาลเผย นายกฯ ให้ความมั่นใจพี่น้องเกษตรกรผู้ปลูกข้าว ยืนยันรัฐบาลช่วยเหลือเต็มที่ มอบ ก.คลัง-เกษตร-พาณิชย์ แก้ไขราคาสินค้าการเกษตร-ยกระดับผลิตผล-ส่งเสริมการตลาด
วันพฤหัสบดีที่ 11 พฤศจิกายน 2564
โฆษกรัฐบาลเผย นายกฯ ให้ความมั่นใจพี่น้องเกษตรกรผู้ปลูกข้าว ยืนยันรัฐบาลช่วยเหลือเต็มที่ มอบ ก.คลัง-เกษตร-พาณิชย์ แก้ไขราคาสินค้าการเกษตร-ยกระดับผลิตผล-ส่งเสริมการตลาด
โฆษกรัฐบาลเผย นายกฯ ให้ความมั่นใจพี่น้องเกษตรกรผู้ปลูกข้าว ยืนยันรัฐบาลช่วยเหลือเต็มที่ มอบ ก.คลัง-เกษตร-พาณิชย์ แก้ไขราคาสินค้าการเกษตร-ยกระดับผลิตผล-ส่งเสริมการตลาด ในรอบ 3 ปี อุดหนุนประกันรายได้สินค้าเกษตร 5 ชนิด ไปแล้ว 276,193 ล้านบาท
วันที่ 11 พ.ย.64 นายธนกร วังบุญคงชนะ โฆษกประจําสํานักนายกรัฐมนตรี เผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ยืนยันดูแลพี่น้องเกษตรกรทั่วประเทศ โดยเร่งให้กระทรวงการคลัง กระทรวงเกษตรและสหกรณ์ กระทรวงพาณิชย์ หารือวิเคราะห์แนวโน้มราคาพืชผลทางการเกษตร หามาตรการช่วยเหลือเกษตรกรให้เหมาะสม ต้องดูเรื่องความเป็นไปได้ของงบประมาณ ไม่บิดเบือนกลไกตลาด เพื่อให้เป็นไปตามวินัยการเงินการคลัง โดยคํานึงถึงความจําเป็นเร่งด่วนและกรอบวงเงินงบประมาณอย่างรอบคอบและรัดกุม ขณะเดียวกันก็ต้องเร่งส่งเสริมการวิจัยและพัฒนาพันธุ์ข้าวอย่างเป็นระบบ ให้ไทยมีพันธุ์ข้าวใหม่ ๆ เป้าหมายสําคัญ คือ เกษตรกรได้ประโยชน์ รัฐบาลสามารถลดภาระด้านงบประมาณ และงบประมาณประเทศถูกใช้อย่างคุ้มค่า
โฆษกประจําสํานักนายกรัฐมนตรียังกล่าวถึงการดําเนินงานของรัฐบาลที่ผ่านมาว่า ได้มีมาตรการประกันราคาสินค้าเกษตร 5 ชนิด ทั้ง ข้าว ปาล์ม มันสําปะหลัง ยางพารา ข้าวโพดเลี้ยงสัตว์ โดยในรอบ 3 ปี (พ.ศ. 2562 – 2564) ที่วาระการขออนุมัติผ่านคณะรัฐมนตรี (ครม.) เห็นชอบงบประมาณ อุดหนุนประกันรายได้ จ่ายส่วนต่างราคาสินค้าเกษตร 5 ชนิด รวมยอด 276,193 ล้านบาท ดังนี้ ข้าว 190,311 ล้านบาท ยางพารา 37,821 ล้านบาท ปาล์ม 22,186 ล้านบาท มันสําปะหลัง 20,372 ล้านบาท ข้าวโพดเลี้ยงสัตว์ 5,503 ล้านบาท นายกรัฐมนตรียังเร่งรัดให้กระทรวงเกษตรและสหกรณ์ ทําการลงพื้นที่เข้าสํารวจ และดูแลเกษตรกรผู้เพาะปลูก เพื่อวางแผนตลอดห่วงโซ่การผลิต ตั้งแต่ต้นน้ําถึงปลายน้ํา ครอบคลุมทั้งการผลิต-การจัดจําหน่าย และการตลาดในประเทศและการตลาดต่างประเทศ
“นายกรัฐมนตรีเห็นใจพี่น้องเกษตรกรผู้ปลูกข้าว ได้มีการจัดสรรงบประมาณเพื่อสนับสนุนการดําเนินโครงการประกันราคาข้าว รวมทั้งยังมีมาตรการคู่ขนาน เพื่อช่วยเหลือเกษตรกรผู้ปลูกข้าวของไทยอย่างต่อเนื่อง ทั้งกําชับทุกฝ่ายให้ช่วยกันดําเนินการอย่างโปร่งใส สุจริต และสามารถตรวจสอบได้ โดยเดินหน้าควบคู่ไปกับการส่งเสริมการวิจัยและพัฒนาพันธุ์ข้าว ผลิตข้าวทางเลือกที่มีมูลค่าสูง อาทิ ข้าวอินทรีย์ ยกระดับแปลงใหญ่ด้วยเกษตรสมัยใหม่และเชื่อมโยงตลาด เพื่อให้พี่น้องชาวนาได้รับผลตอบแทนที่ดีขึ้น รวมทั้งส่งเสริมการจัดตั้งศูนย์เมล็ดพันธุ์ข้าวอินทรีย์ชุมชนและโรงสีข้าวอินทรีย์ของเครือข่าย เพื่อสร้างมูลค่าเพิ่ม ลดต้นทุนราคาให้ข้าวไทยสามารถแข่งขันกับตลาดต่างประเทศ ขณะเดียวกันก็เร่งสร้างความเข้มแข็งของเกษตรกร ที่สําคัญให้การเกษตรไทยสามารถสร้างรายได้เป็นอาชีพอย่างยั่งยืน” นายธนกร กล่าว
รัฐบาลไทย-ข่าวทำเนียบรัฐบาล-สำนักงานสลากฯ เผย งวด 1 และ 16 ส.ค. 64 ออกรางวัลตามปกติ ส่วนงวด 1 ก.ย. 64 ตัวแทนจำหน่ายต้องลงทะเบียนออนไลน์แจ้งความประสงค์รับสลากไปจำหน่าย
วันอังคารที่ 27 กรกฎาคม 2564
สํานักงานสลากฯ เผย งวด 1 และ 16 ส.ค. 64 ออกรางวัลตามปกติ ส่วนงวด 1 ก.ย. 64 ตัวแทนจําหน่ายต้องลงทะเบียนออนไลน์แจ้งความประสงค์รับสลากไปจําหน่าย
แนวทางการจําหน่ายสลากงวด 1 และ 16 สิงหาคม 2564 จําหน่ายและออกรางวัลตามปกติ ส่วนงวดวันที่ 1 กันยายน 2564 กําหนดให้ตัวแทนจําหน่ายแจ้งความประสงค์จะขอรับสลากไปจําหน่ายผ่านเว็บไซต์ www.glo.or.th ตั้งแต่วันที่ 28 กรกฎาคม - 1 สิงหาคม 2564
โฆษกคณะกรรมการสลากฯ เผยแนวทางการจําหน่ายสลากงวด 1 และ 16 สิงหาคม 2564 จําหน่ายและออกรางวัลตามปกติ ส่วนงวดวันที่ 1 กันยายน 2564 กําหนดให้ตัวแทนจําหน่ายแจ้งความประสงค์จะขอรับสลากไปจําหน่ายผ่านเว็บไซต์ www.glo.or.th ตั้งแต่วันที่ 28 กรกฎาคม - 1 สิงหาคม 2564 และจะต้องชําระเงินค่าสลากภายในวันที่ 11- 18 สิงหาคม 2564
นายธนวรรธน์ พลวิชัย กรรมการและโฆษกคณะกรรมการสลากกินแบ่งรัฐบาล กล่าวถึงการจําหน่ายสลากงวดวันที่ 1 สิงหาคม 2564 ว่าจะมีการออกรางวัลตามปกติ ภายใต้มาตรการของรัฐบาล กระทรวงสาธารณสุข และคําสั่งของจังหวัดนนทบุรีอย่างเคร่งครัด ได้แก่ การจํากัดจํานวนผู้ปฏิบัติงานในห้องออกรางวัล การจัดสถานที่นั่งห่างกันอย่างน้อย 1 เมตร การจัดให้มีแผงกั้นระหว่างบุคคล จุดคัดกรองอุณหภูมิผู้ร่วมออกรางวัลทุกคน ล้างมือด้วยเจลแอลกอฮอล์ กําหนดให้ใส่หน้ากากอนามัยตลอดเวลาในห้องออกรางวัล ตลอดจนให้ทําความสะอาดอุปกรณ์ออกรางวัล รวมถึงจุดที่มีการสัมผัสบ่อยๆ ทุก 30 นาที ส่วนในงวดวันที่ 16 สิงหาคม 2564 ยังคงจําหน่ายปกติ แต่หากในอนาคตรัฐบาลมีมาตรการที่เปลี่ยนแปลง คณะกรรมการสลากกินแบ่งรัฐบาลจะประชุมอีกครั้ง เพื่อพิจารณากําหนดแนวทางการดําเนินการที่เหมาะสมต่อไป
สําหรับงวดวันที่ 1 กันยายน 2564 สํานักงานสลากฯ จะให้ตัวแทนจําหน่ายทั้งในส่วนกลาง ส่วนภูมิภาค และนิติบุคคล แจ้งความประสงค์จะขอรับสลากไปจําหน่ายผ่านเว็บไซต์ www.glo.or.th ตั้งแต่วันที่ 28 กรกฎาคม - 1 สิงหาคม 2564 และเมื่อแจ้งความประสงค์แล้ว ตัวแทนจําหน่ายจะต้องชําระเงินค่าสลาก ภายในวันที่ 11- 18 สิงหาคม 2564 หากแจ้งความประสงค์แล้ว ไม่ชําระเงินค่าสลากภายในระยะเวลาดังกล่าว จะถูกบอกเลิกสัญญาและตัดสิทธิการเป็นตัวแทนจําหน่าย หากมีข้อสงสัยประการใด สามารถติดต่อสอบถามได้ที่ Call Center สํานักการตลาดและจัดจําหน่าย 0 2528 9555 หรือ 0 2528 9503 – 7, 0 2528 9511 – 23, 0 2528 9533 – 7, 0 2528 9543 – 5, 0 2528 9547, และ 0 2528 9333
นอกจากนี้ สํานักงานสลากฯ ยังได้ขอให้ตัวแทนจําหน่ายสลากทั้งในส่วนกลางและส่วนภูมิภาค ประเมินสถานการณ์และความสามารถในการจําหน่ายก่อนตัดสินใจแจ้งความประสงค์ขอรับสลากไปจําหน่าย เนื่องจากในแต่ละพื้นที่มีข้อจํากัดในการจําหน่ายแตกต่างกัน อาจทําให้การจําหน่ายไม่เป็นไปตามที่คาดการณ์ไว้ และในขณะจําหน่ายสลากให้ปฏิบัติตามมาตรการที่กระทรวงสาธารณสุขกําหนด และการเว้นระยะห่างทางสังคม (Social Distancing)อย่างเคร่งครัด เช่น การใส่ Face Shield สวมหน้ากากอนามัย ล้างมือด้วยแอลกอฮอล์ สวมถุงมือขณะจําหน่ายสลาก และรักษาระยะห่างระหว่างบุคคล 1-2 เมตร เป็นต้น โดยการปฏิบัติดังกล่าวจะเป็นประโยชน์แก่ผู้ซื้อ ผู้ขาย และสังคมส่วนรวม เพื่อควบคุมการป้องกันการแพร่ระบาดของโรคโควิด-19 และทําให้การจําหน่ายสลากดําเนินการได้อย่างต่อเนื่องเป็นปกติ
รัฐบาลไทย-ข่าวทำเนียบรัฐบาล-ครม. ไฟเขียว! รัฐ - เอกชนร่วมลงทุนพัฒนา (PPP) “ท่าเรือมาบตาพุด” มูลค่าโครงการกว่า 3 พันล้านบาท เพิ่มบริการขนย้ายตู้คอนเทนเนอร์
วันพุธที่ 20 กรกฎาคม 2565
ครม. ไฟเขียว! รัฐ - เอกชนร่วมลงทุนพัฒนา (PPP) “ท่าเรือมาบตาพุด” มูลค่าโครงการกว่า 3 พันล้านบาท เพิ่มบริการขนย้ายตู้คอนเทนเนอร์
......
ที่ประชุม ครม. (18 ก.ค. 65) อนุมัติให้การนิคมอุตสาหกรรมแห่งประเทศไทย (กนอ.) ดําเนินโครงการบริหารจัดการท่าเทียบเรือสาธารณะ (ท่าเรืออุตสาหกรรมมาบตาพุด จ.ระยอง) ร่วมกับบริษัท ไทย คอนเน็คทิวิตี เทอมินอล จํากัด เพื่อขนถ่ายสินค้าทั่วไป มีมูลค่าโครงการรวม 3,221 ล้านบาท
.
เนื่องจากสัมปทานเดิมจะสิ้นสุดในวันที่ 16 ก.ย. 65 และการทําสัญญาใหม่ครั้งนี้ เป็นการร่วมลงทุนระหว่างภาครัฐและเอกชน (PPP) เพื่อพัฒนาท่าเทียบเรืออเนกประสงค์จากเดิมที่ทางบริษัทได้ให้บริการขนถ่ายทั้งสินค้าทั่วไปและสินค้าเทกอง แต่สัญญาใหม่นี้จะเป็นการลงทุนในส่วนการเพิ่มบริการเกี่ยวกับสินค้าตู้คอนเทนเนอร์ เช่น ติดตั้งเครนยกตู้คอนเทนเนอร์บริเวณท่าเทียบเรือ, ให้บริการซ่อมและทําความสะอาดตู้คอนเทนเนอร์, การพัฒนาพื้นที่ลานวางตู้คอนเทนเนอร์ เป็นต้น
.
ประโยชน์ที่จะได้รับคือ ทําให้ผู้ประกอบการและเรือมาใช้บริการขนถ่ายสินค้าตู้คอนเทนเนอร์ที่ท่าเรืออุตสาหกรรมมาบตาพุดเพิ่มขึ้น และลดระยะทางขนส่งสินค้าตู้คอนเทนเนอร์จากนิคมอุตสาหกรรมมาบตาพุดไปยังท่าเรือแหลมฉบังได้
.
อ่านเพิ่มเติม คลิกhttps://www.thaigov.go.th/news/contents/details/56988
#ไทยคู่ฟ้า#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-คำกล่าวถวายพระพรชัยมงคล ในพิธีวางพานพุ่มและถวายพระพรชัยมงคล เนื่องในวันเฉลิมพระชนมพรรษา สมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง
วันพฤหัสบดีที่ 12 สิงหาคม 2564
คํากล่าวถวายพระพรชัยมงคล ในพิธีวางพานพุ่มและถวายพระพรชัยมงคล เนื่องในวันเฉลิมพระชนมพรรษา สมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง
คํากล่าวถวายพระพรชัยมงคล ในพิธีวางพานพุ่มและถวายพระพรชัยมงคล เนื่องในวันเฉลิมพระชนมพรรษาสมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง พลเอก ประยุทธ์ จันทร์โอชา นายกรัฐมนตรี ผู้กราบบังคมทูล วันพฤหัสบดีที่ 12 สิงหาคม 2564
ขอเดชะฝ่าละอองธุลีพระบาทปกเกล้าปกกระหม่อม
เนื่องในอภิลักขิตมหามงคลสมัย แห่งวันเฉลิมพระชนมพรรษาของใต้ฝ่าละอองธุลีพระบาท ที่เวียนมาบรรจบอีกคํารบหนึ่ง ในวันที่ 12 สิงหาคม พุทธศักราช 2564 ข้าพระพุทธเจ้า พลเอก ประยุทธ์ จันทร์โอชา นายกรัฐมนตรีในนามของคณะรัฐมนตรี คู่สมรส ละพสกนิกรชาวไทยทุกหมู่เหล่า มีความปลื้มปีติเป็นล้นพ้นที่ได้มาร่วมกันแสดงความจงรักภักดี และสํานึกในพระมหากรุณาธิคุณ ในวันนี้
ปวงข้าพระพุทธเจ้าล้วนสํานึกในพระมหากรุณาธิคุณของใต้ฝ่าละอองธุลีพระบาท ที่ได้ทรงปฏิบัติบําเพ็ญพระราชกรณียกิจเป็นอเนกประการ เพื่อประโยชน์สุขของอาณาประชาราษฎร์และความอุดมสมบูรณ์แก่แผ่นดินตลอดมา พระราชกรณียกิจทั้งปวง จากการทรงงานเมื่อโดยเสด็จพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร ในการเสด็จพระราชดําเนินไปทรงเยี่ยมเยียนราษฎรทั่วทุกภูมิภาคของประเทศ และจากการเสด็จพระราชดําเนินด้วยพระองค์เอง ได้นําไปสู่แนวพระราชดําริเพื่อแก้ไขปัญหาความทุกข์ยากของราษฎร โครงการพระราชดําริน้อยใหญ่ อันเกิดจากพระปรีชาสามารถของใต้ฝ่าละอองธุลีพระบาท ได้ผลิดอกออกผลสร้างความผาสุกร่มเย็นแก่ปวงพสกนิกรจวบจนปัจจุบัน ครอบคลุมทั้งในด้านการสังคมสงเคราะห์อันเปี่ยมด้วยพระเมตตาเพื่อช่วยเหลือราษฎรผู้ยากไร้ การอนุรักษ์ทรัพยากรธรรมชาติและสิ่งแวดล้อม เพื่อส่งเสริมให้คนอยู่ร่วมกับป่าในเขตพื้นที่อนุรักษ์ ตลอดจนการส่งเสริมศิลปาชีพในงานหัตถศิลป์หลากหลายแขนง ก่อให้เกิดการทํานุบํารุง สืบทอดงานศิลปะอย่างเข้มแข็งและต่อเนื่อง จนศิลปะไทยอันเป็นเอกลักษณ์หนึ่งของไทย สร้างชื่อเสียงเลื่องลือไกลไปยังนานาประเทศทั่วโลก พระมหากรุณาธิคุณอันหาที่สุดมิได้และน้ําพระราชหฤทัยอันเปี่ยมด้วยพระเมตตาที่ทรงมีต่อปวงประชาประดุจดั่ง “แม่ของแผ่นดิน” ซึ่งจักจารึกแนบแน่นอยู่ในใจของปวงข้าพระพุทธเจ้าและเหล่าพสกนิกรสืบไป
ในศุภวาระอันเป็นมิ่งมหามงคลนี้ ปวงข้าพระพุทธเจ้าขอพระราชทานถวายพระพรชัยมงคล ขออัญเชิญคุณพระศรีรัตนตรัยและสิ่งศักดิ์สิทธิ์ทั่วสากล อานุภาพแห่งพระสยามเทวาธิราช และพระบรมเดชานุภาพแห่งสมเด็จพระบูรพมหากษัตริยาธิราชเจ้าทุกพระองค์ โปรดอภิบาลประทานพรให้ใต้ฝ่าละอองธุลีพระบาททรงพระเจริญด้วยจตุรพิธพรชัย พระเกียรติยศเกริกไกรแผ่ไพศาล สถิตยิ่งยืนนาน เป็นฉัตรแก้วร่มเกล้าของปวงข้าพระพุทธเจ้าและผองพสกนิกรตราบกาลนิรันดร์ เทอญ
ด้วยเกล้าด้วยกระหม่อม ขอเดชะ
รัฐบาลไทย-ข่าวทำเนียบรัฐบาล-​โฆษกรัฐบาลเผย นายกฯ ชื่นชมหน่วยงานที่เกี่ยวข้องในการผลักดันแนวนโยบาย Soft power ในอุตสาหกรรมบันเทิงอย่างเป็นรูปธรรม
วันอังคารที่ 5 กรกฎาคม 2565
​โฆษกรัฐบาลเผย นายกฯ ชื่นชมหน่วยงานที่เกี่ยวข้องในการผลักดันแนวนโยบาย Soft power ในอุตสาหกรรมบันเทิงอย่างเป็นรูปธรรม
​โฆษกรัฐบาลเผย นายกฯ ชื่นชมหน่วยงานที่เกี่ยวข้องในการผลักดันแนวนโยบาย Soft power ในอุตสาหกรรมบันเทิงอย่างเป็นรูปธรรม
วันนี้ (5 กรกฎาคม 2565) นายธนกร วังบุญคงชนะ โฆษกประจําสํานักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ชื่นชมหน่วยงานที่เกี่ยวข้องที่มีส่วนผลักดันนโยบาย Soft power ของไทยในอุตสาหกรรมบันเทิง เพื่อกระตุ้นเศรษฐกิจภาคการท่องเที่ยว ดึงดูดนักท่องเที่ยวชาวต่างชาติเข้ามาท่องเที่ยวในประเทศไทยตามรอยซีรีย์และรายการบันเทิง
โฆษกประจําสํานักนายกรัฐมนตรี กล่าวว่า นักท่องเที่ยวชาวญี่ปุ่นเป็นประเทศที่เดินทางเข้ามาท่องเที่ยวในประเทศไทยมากเป็นอันดับต้น ๆ ในช่วงเดือนพฤศจิกายน 2564 และมีแนวโน้มเติบโตขึ้นเรื่อย ๆ ในอนาคต ประกอบกับมีกระแสการท่องเที่ยวตามรอยซีรีย์ ภาพยนตร์ รวมถึง รายการ reality show ที่กําลังเป็นที่นิยม การท่องเที่ยวแห่งประเทศไทย (ททท.) จึงได้จัดกรุ๊ปทัวร์ทดลองดึงชาวญี่ปุ่นที่ชื่นชอบคู่จิ้นชื่อดังของซีรีส์วาย หรือ Boy’s Love (BL) สัญชาติไทย มาท่องเที่ยวตามสถานที่ต่าง ๆ ในซีรีย์สร้างกระแสความนิยมต่อสถานที่ท่องเที่ยวในประเทศ ต่อยอดผลักดัน Soft power ตามแนวนโยบายของรัฐบาล
ซีรีส์วายไทยมีกระแสมาแรงเป็นอันดับ 1 ในตลาดซีรีย์วายประเทศญี่ปุ่น ปัจจุบันThai BL Drama ได้รับความนิยมเพิ่มขึ้นเรื่อย ๆในญี่ปุ่น มีการนําเข้ามาฉายให้ได้รับชมเพิ่มขึ้นในทุกปี ตั้งแต่ปี 2562 ทําให้ฐานคนดูชาวญี่ปุ่นในซีรีย์วายไทยปัจจุบันมีขนาดมากกว่า 1 ล้านคน และเมื่อ10-14 มิถุนายน 2565 มีการจัดทัวร์ท่องเที่ยวตามรอยคู่จิ้น มิว-กลัฟ ซึ่งเป็นคู่จิ้นที่มีฐานสมาชิกแฟนคลับชาวญี่ปุ่นกว่า 2 หมื่นราย โดยการจัดทัวร์ตามรอยคู่จิ้นดังกล่าวมีจุดประสงค์ ต้องการ ผลักดัน Soft power ซีรีย์วายสู่การท่องเที่ยวของไทย อีกทั้งต้องการกระตุ้นตลาดอุตสาหกรรมการท่องเที่ยวด้วยกลุ่มผู้ชื่นชอบซีรีส์วายชาวญี่ปุ่นที่มีศักยภาพในการท่องเที่ยว ทั้งนี้ ททท. ได้ตั้งเป้ายอดขายแพ็กเกจทัวร์ตามรอยคู่จิ้นซีรีส์วายในไทยแก่นักท่องเที่ยวญี่ปุ่นปี 2565 ที่ 1,000 คน และเพิ่มขึ้นในปี 2566 เป็นไม่ต่ํากว่า 5,000 คน
ททท. สํานักงานโตเกียว ได้ร่วมกับบริษัท YD Creation ซึ่งเป็นบริษัทที่ผลิตรายการ Reality Show : The Bachelorette Japan Season 2 จากบริษัท Warner Brothers และ Amazon Prime Japan ได้ถ่ายทํารายการ “The Bachelorette Japan Season 2” ที่จังหวัดเชียงใหม่ เป็นอีกโอกาสในการเผยแพร่สถานที่ท่องเที่ยว เอกลักษณ์ ความเป็นไทย ผ่านรายการจากต่างประเทศที่มาถ่ายทําในไทย ทั้งนี้ รายการดังกล่าว มีกําหนดออกอากาศในวันที่ 7 กรกฎาคม 2565 ผ่านแพลตฟอร์ม Prime Video ของ Amazon Prime Japan ซึ่งเป็นแพลตฟอร์มที่มีสมาชิกมากที่สุดในประเทศญี่ปุ่น
“รัฐบาลพร้อมร่วมมือกับทุกภาคส่วน เดินหน้านโยบายสนับสนุน soft power ผ่านสื่อบันเทิง ผลักดันให้อุตสาหกรรมสร้างสรรค์ของไทยให้เป็นที่รู้จักทั่วโลก ตามแนวทางส่งเสริมวัฒนธรรม 5F ได้แก่ 1. อาหาร (Food) 2. ภาพยนตร์และวีดิทัศน์ (Film) 3. การออกแบบแฟชั่นไทย (Fashion) 4. ศิลปะการป้องกันตัวแบบไทย (Fighting) และ 5. เทศกาลประเพณีไทย (Festival) เพื่อต่อยอดศิลปวัฒธรรมไทย ความเป็นไทย เพิ่มมูลค่าเศรษฐกิจสร้างสรรค์ ผลักดัน “Soft Power” ให้เป็นที่รู้จัก และเผยแพร่ในระดับโลก”นายธนกร กล่าว
รัฐบาลไทย-ข่าวทำเนียบรัฐบาล-"กลาโหม เร่งขยายขีดความสามารถทางการแพทย์ เรียกระดมแพทย์พยาบาลแถว 2 เสริมกว่า 500 คน"
วันเสาร์ที่ 14 สิงหาคม 2564
"กลาโหม เร่งขยายขีดความสามารถทางการแพทย์ เรียกระดมแพทย์พยาบาลแถว 2 เสริมกว่า 500 คน"
พล.ท.คงชีพ ตันตระวาณิชย์ โฆษก กห. เปิดเผยว่า พล.อ.ชัยชาญ ช้างมงคล รมช.กห.และ พล.อ.ณัฐ อินทรเจริญ ปล.กห. ประชุมติดตามการสนับสนุนรัฐบาลแก้ปัญหาวิกฤตโควิด 19 ร่วมกับ กอ.รมน. นขต.กห. เหล่าทัพ และ ตร. ผ่านระบบ VTC ณ ศาลาว่าการกลาโหม
ภาพรวมฝ่ายความมั่นคง ทหารตํารวจ ยังคงตรวจพบและจับกุมผู้ลักลอบเข้าเมืองได้ต่อเนื่อง โดยตั้งแต่ 1-12 ส.ค.64 จับกุมได้ 1,864 คน สําหรับการควบคุมโรค เจ้าหน้าที่ยังคงตั้งจุดตรวจและด่านตรวจบริเวณรอยต่อจังหวัดสีแดงเข้ม และจัดชุดเคลื่อนที่เร็วตรวจในพื้นที่ เพื่อลดการเคลื่อนย้ายและจํากัดกิจกรรมตามเคหสถานที่เป็นปัญหา โดยยังพบพฤติกรรมขาดความรับผิดชอบ รวมกลุ่มดื่มสุรา มั่วสุมเสพยาและเล่นการพนันต่อเนื่อง
ขณะเดียวกัน กองทัพได้เร่งขยายขีดความสามารถทางการแพทย์ใน รพ.ทหารแต่ละเหล่าทัพ โดยจัดตั้งห้อง ICU รองรับผู้ป่วยสีแดงเพิ่ม 80 เตียง และผู้ป่วยสีเหลือง 306 เตียง ขณะเดียวกันอยู่ระหว่างเร่งจัดตั้ง รพ.สนาม และ CI ในพื้นที่หน่วยทหารทั่วประเทศเพิ่ม ร่วมกับ สธ.จังหวัด พร้อมกันนี้ ได้เรียกระดมบุคลากรทางการแพทย์แถว 2 กว่า 500 คน เข้ามาเสริมการทํางาน เพื่อรองรับการดูแลประชาชน
สําหรับ รพ.สนาม ใน มทบ.11 ในพื้นที่ กทม. อยู่ระหว่างปรับเพิ่มให้สามารถรองรับการตรวจเชื้อคัดกรองโรคได้เพิ่ม 500 คน ต่อวัน ในลักษณะขับรถยนต์มารับการตรวจ (Drive Thru) ขณะที่ รพ.สนามศูนย์คัดกรอง สโมสรกองทัพบก ในพื้นที่ กทม. มีประชาชนมารับการบริการแล้วเกือบ 10,000 คน ให้บริการครบวงจรตรวจคัดกรองเชื้อ เอ๊กเรย์ปอด พบแพทย์ รับตัวเข้ารักษาในระบบ รวมทั้งจ่ายยาและพากลับบ้าน
พล.อ.ชัยชาญ’ ได้ย้ํา นโยบายของ พล.อ.ประยุทธ์ จันทร์โอชา นรม.และรมว.กห. ขอให้ทุกเหล่าทัพเร่งสนับสนุนการจัดตั้ง รพ.สนาม และ CI ในหน่วยทหาร เพื่อดูแลประชาชนในพื้นที่สีแดงเข้ม และให้เข้าไปเสริมสนับสนุนการจัดชุดตรวจเชิงรุก และเคลื่อนย้ายผู้ป่วยออกจากชุมชนและตามบ้าน ที่ยังพบและมีอยู่เข้ามารักษาในระบบโดยเร็ว พร้อมทั้งขอขอบคุณกําลังพลตํารวจและทหารทุกเหล่าทัพ ที่เข้ามาสนับสนุนและเสริมการทํางานของ สธ.และ กทม.อย่างใกล้ชิดในการควบคุมการแพร่ระบาดของโรคทั้งในเขตเมืองและชุมชนทั่วประเทศต่อเนื่องมา โดยกําชับให้ใช้ความระมัดระวังและไม่ประมาทในการปฏิบัติงาน เพื่อมิให้เกิดการสูญเสียในทุกชีวิต
#กระทรวงกลาโหมช่วยเหลือประชาชน
#ทหารของพระราชา
รัฐบาลไทย-ข่าวทำเนียบรัฐบาล-รัฐมนตรีว่าการกระทรวงยุติธรรม มอบกรมราชทัณฑ์ทำแม่พิมพ์แคปซูลฟ้าทะลายโจร ใช้ในเรือนจำ-ขายให้ชาวบ้าน ราคาจับต้องได้เพื่อทำยาใช้เองในครอบครัว
วันจันทร์ที่ 26 กรกฎาคม 2564
รัฐมนตรีว่าการกระทรวงยุติธรรม มอบกรมราชทัณฑ์ทําแม่พิมพ์แคปซูลฟ้าทะลายโจร ใช้ในเรือนจํา-ขายให้ชาวบ้าน ราคาจับต้องได้เพื่อทํายาใช้เองในครอบครัว
รัฐมนตรีว่าการกระทรวงยุติธรรม  มอบกรมราชทัณฑ์ทําแม่พิมพ์แคปซูลฟ้าทะลายโจร ใช้ในเรือนจํา-ขายให้ชาวบ้าน ราคาจับต้องได้เพื่อทํายาใช้เองในครอบครัว
นายสมศักดิ์ เทพสุทิน รัฐมนตรีว่าการกระทรวงยุติธรรม เปิดเผยว่า หลังจากที่ตนได้สั่งการให้เรือนจําแต่ละจังหวัดที่มีพื้นที่เพาะปลูกทดลองปลูกสมุนไพรฟ้าทะลายโจร เพื่อเป็นตัวเลือกในการรักษาโควิด-19 หากที่ใดมีเมล็ดพันธุ์เพียงพอก็ให้ใช้เมล็ดปลูก แต่หากมีไม่พอก็ให้ใช้แนวทางของเรือนจําชั่วคราวเขาพลอง จ.ชัยนาท คือ เมื่อต้นแก่ที่เก็บใบให้หมด แล้วน้ําต้นที่เหลือมาตัดเป็นข้อๆแล้วนํามาแช่น้ํายาเร่งราก ให้ข้อแรกเป็นราก ส่วนข้อบนจะงอกเป็นกิ่ง แล้วเสียบไปในแกลบดํา ประมาณ 10 วันรากจะงอก นําไปลงแปลงได้ ไม่ต้องรอถึง 4 เดือนเพื่อเก็บเมล็ดมาปลูก เป็นการช่วยลดเวลา เพราะขณะนี้ความต้องการฟ้าทะลายโจรมีมากจนไม่เพียงพอต่อความต้องการ ส่วนการเก็บใบมาอบ ถ้าไม่มีเตาอบ สามารถผึ่งลมให้แห้งได้ หรือตากที่แดดอ่อนๆ เพราะกลัวว่าหากแดดแรงเกินไป สารคลอโรฟิลล์ในใบจะหายไปหมด แล้วเมื่อใบแห้งก็เอามาบดเป็นผงเพื่อบรรจุในแคปซูลได้
นายสมศักดิ์ กล่าวอีกว่า จากการลงพื้นที่เรือนจําชั่วคราวเขาพลองตนได้เห็นกล่องบรรจุแคปซูลสมุนไพรด้วยมือที่ทําจากไม้ บรรจุได้ครั้งละ 100 เม็ด ใช้เวลาทําประมาณ 10 นาทีต่อรอบ เป็นสิ่งประดิษฐ์ที่น่าสนใจ ตนจึงได้สั่งให้อธิบดีกรมราชทัณฑ์นําแบบไปศึกษาแล้วแกะออกมาส่งให้ทุกเรือนจําผลิต เพื่อใช้ในเรือนจําเองและนํามาขายให้กับชาวบ้าน เพื่อให้พวกเขาสามารถผลิตยาฟ้าทะลายโจรได้เองเพื่อใช้ในครอบครัวและหากเหลือก็สามารถขายให้กับเพื่อนบ้านได้ด้วย ซึ่งราคาขายตนคิดว่าจะมีราคาไม่แพงอาจจะอันละประมาณ 1,000 บาท โดยใช้ไม้เนื้อแข็งปานกลาง ส่วนเครื่องบดราคาในท้องตลาดมีตั้งแต่ 500 บาท ซึ่งการทําแม่พิมพ์ออกมาจะเป็นการสนับสนุนเกษตกรและให้ชาวบ้านสามารถทํายาใช้เองได้ รวมถึงเป็นการสร้างอาชีพให้กับผู้ต้องขังด้วย ซึ่งฟ้าทะลายโจรในช่วงนี้อาจจะไม่เพียงพอ แต่ขณะนี้คือช่วงฤดูฝนจะปลูกขึ้นได้ง่าย คาดว่าอีกไม่นานน่าจะมีเพียงพอต่อความต้องการ ดังนั้นเราควรทําแม่พิมพ์เตรียมเอาไว้ได้เลย ซึ่งหากเป็นผู้ต้องขังที่เชี่ยวชาญงานไม้อาจทําได้วันละ 1-2 ชิ้นเลยทีเดียว
รัฐบาลไทย-ข่าวทำเนียบรัฐบาล-โฆษกรัฐบาลเผย นายกฯ ชื่นชม “ธัชกร บัวศรี” คว้าแชมป์การแข่งขันจักรยานยนต์ชิงแชมป์โลก JuniorGP ที่ประเทศโปรตุเกส สร้างชื่อเสียงให้ประเทศไทย
วันพุธที่ 11 พฤษภาคม 2565
โฆษกรัฐบาลเผย นายกฯ ชื่นชม “ธัชกร บัวศรี” คว้าแชมป์การแข่งขันจักรยานยนต์ชิงแชมป์โลก JuniorGP ที่ประเทศโปรตุเกส สร้างชื่อเสียงให้ประเทศไทย
โฆษกรัฐบาลเผย นายกฯ ชื่นชม “ธัชกร บัวศรี” คว้าแชมป์การแข่งขันจักรยานยนต์ชิงแชมป์โลก JuniorGP ที่ประเทศโปรตุเกส สร้างชื่อเสียงให้ประเทศไทย
วันนี้ (11 พฤษภาคม 2565) นายธนกร วังบุญคงชนะ โฆษกประจําสํานักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ชื่นชมและยินดีกับ นายธัชกร บัวศรี หรือ “ก๊องส์” นักบิดดาวรุ่งไทยวัย 21 ปี ที่สามารถคว้าชัยชนะจากการแข่งขันจักรยานยนต์ดาวรุ่งชิงแชมป์โลก รายการ เอฟไอเอ็ม จูเนียร์จีพี เวิลด์ แชมเปี้ยนชิพ (FIM JuniorGP World Championship) สนามแรกแห่งฤดูกาล 2022 ซึ่งจัดขึ้น ณ สนามเซอร์กิโต เดอ เอสโตริล (Circuito do Estoril) ประเทศโปรตุเกส เมื่อวันที่ 8 พฤษภาคม 2565 ที่ผ่านมา ถือเป็นการสร้างประวัติศาสตร์นักบิดไทยคนแรกที่คว้าชัยชนะในการแข่งขันในครั้งนี้
โฆษกประจําสํานักนายกรัฐมนตรี กล่าวว่า นายธัชกร บัวศรี ทําผลงานได้ดีเยี่ยมขึ้นนําในโค้งแรก อยู่ในกลุ่มท็อป 5 อย่างต่อเนื่อง ก่อนแซงขึ้นนําในรอบสุดท้าย นักบิดไทยเข้ามาในอันดับ 2 แต่ผู้เข้าแข่งขันที่เข้ามาคันแรกถูกปรับอันดับในรอบสุดท้าย ส่งผลให้นักบิดไทยสร้างประวัติศาสตร์คว้าชัยชนะครั้งแรกได้สําเร็จ จากนักบิดแถวหน้าของโลกกว่า 30 คนมาครอง ด้วยเวลารวม 30 นาที 04.966 วินาที ทําให้ “ก๊องส์-ธัชกร บัวศรี” รั้งจ่าฝูงบนตารางด้วยแต้มสะสม 25 คะแนนเต็ม และมีกําหนดแข่งขันจูเนียร์จีพีสนามที่ 2 ต่อไป ณ สนามเซอร์กิต ริคาร์โด ทอร์โม (Circuit Ricardo Tormo) เมืองบาเลนเซีย ประเทศสเปน ระหว่างวันที่ 21-22 พฤษภาคม 2565 นี้
“นายกรัฐมนตรีชื่นชมในความมุ่งมั่นตั้งใจและความพยายามฝึกฝนของนักกีฬาจนสามารถคว้าชัยในการแข่งขันระดับโลกมาได้สําเร็จ สร้างความภาคภูมิใจให้แก่ตนเองและคนไทยทั้งประเทศ และขอบคุณผู้มีส่วนเกี่ยวข้องทุกฝ่าย ในการร่วมผลักดันนักกีฬาไทยไปสู่เวทีระดับนานาชาติ โดยขอให้คํานึงว่าตนเปรียบเหมือนทูตวัฒนธรรมคนหนึ่ง ยึดหลักการมีน้ําใจนักกีฬา และหมั่นสร้างมิตรภาพระหว่างผู้ร่วมการแข่งขันเพื่อภาพลักษณ์ที่ดี ทั้งนี้ หวังเป็นอย่างยิ่งว่าชัยชนะที่ไทยได้รับตลอดมา จะสามารถเป็นแรงบันดาลใจให้แก่เยาวชนให้ใช้เวลาว่างให้เป็นประโยชน์ และตั้งใจทําสิ่งที่ชอบอย่างมุ่งมั่นตั้งใจทําอย่างเต็มที่ เพื่อบรรลุเป้าหมายที่หวังไว้” นายธนกร กล่าว
รัฐบาลไทย-ข่าวทำเนียบรัฐบาล-รฟม. ให้การต้อนรับคณะเยี่ยมชมดูงานจากการท่าเรือแห่งประเทศไทย
วันพฤหัสบดีที่ 28 เมษายน 2565
รฟม. ให้การต้อนรับคณะเยี่ยมชมดูงานจากการท่าเรือแห่งประเทศไทย
ในโอกาสเยี่ยมชมศูนย์ข้อมูลข่าวสารของ รฟม.
นางสาวจิรฐา วัฒนประดิษฐ์ ผู้อํานวยการสํานักสื่อสารองค์กร เป็นผู้แทนการรถไฟฟ้าขนส่งมวลชน
แห่งประเทศไทย (รฟม.) กระทรวงคมนาคม ให้การต้อนรับนายพิสุทธิ์ จียาศักดิ์ นักบริหาร 13 ประจําผู้อํานวยการ และคณะเยี่ยมชม ดูงานจากการท่าเรือแห่งประเทศไทย เนื่องในโอกาสเยี่ยมชมและศึกษาดูงานศูนย์ข้อมูลข่าวสารของ รฟม. ซึ่งได้รับรางวัลประกาศเกียรติคุณศูนย์ข้อมูลข่าวสารของราชการโดดเด่น 3 ปีซ้อน ในปี พ.ศ. 2562 - 2564
ในโอกาสนี้ รฟม. ได้นําเสนอข้อมูลภาพรวมการดําเนินงานของศูนย์ฯ พร้อมทั้งได้ร่วมแลกเปลี่ยนข้อมูลระหว่างหน่วยงาน เช่น การบริหารจัดการศูนย์และแนวทางปฏิบัติด้านการพัฒนาศูนย์ตามเกณฑ์ศูนย์ข้อมูลข่าวสารโดดเด่น เป็นต้น เพื่อเป็นประโยชน์ในการนําไปปรับใช้หรือเป็นแนวทางในการพัฒนาการดําเนินงานศูนย์ข้อมูลข่าวสารของแต่ละหน่วยงาน รวมถึงอํานวยความสะดวกให้แก่ประชาชนต่อไป
สําหรับศูนย์ข้อมูลข่าวสารของ รฟม. ได้ให้บริการข้อมูลข่าวสารของราชการตามพระราชบัญญัติ ข้อมูลข่าวสารของราชการ พ.ศ. 2540 โดยให้บริการประชาชนตามหลักการ “เปิดเผยเป็นหลัก ปกปิดเป็นข้อยกเว้น” ทั้งนี้ประชาชนสามารถติดต่อศูนย์ข้อมูลข่าวสารได้ที่ศูนย์ราชการสะดวก การรถไฟฟ้าขนส่งมวลชนแห่งประเทศไทย อาคาร 1 ชั้น 1 เลขที่ 175 ถนนพระราม 9 แขวงห้วยขวาง เขตห้วยขวาง กรุงเทพมหานคร หรือเว็บไซต์ ศูนย์ข้อมูลข่าวสารอิเล็กทรอนิกส์ http://www.oic.go.th/infocenter6/603/ หรือช่องทางออนไลน์ที่ Line@mrtacontactcenter และ Call Center 0 2716 4044 ในวันและเวลาราชการ
“30 ปี รฟม. เชื่อมต่อเส้นทางสู่ความยั่งยืน Completing Connection, Mission for All”
รัฐบาลไทย-ข่าวทำเนียบรัฐบาล-พม. เผยยอด 7 วัน ช่วยเหลือกลุ่มเปราะบางทั่วประเทศได้กว่า 10,000 ราย ที่ได้รับผลระทบจากโควิด-19
วันศุกร์ที่ 13 สิงหาคม 2564
พม. เผยยอด 7 วัน ช่วยเหลือกลุ่มเปราะบางทั่วประเทศได้กว่า 10,000 ราย ที่ได้รับผลระทบจากโควิด-19
พม. เผยยอด 7 วัน ช่วยเหลือกลุ่มเปราะบางทั่วประเทศได้กว่า 10,000 ราย ที่ได้รับผลระทบจากโควิด-19
เมื่อวันที่ 4 ส.ค. 64เวลา 13.00 น. ที่กระทรวงการพัฒนาสังคมและความมั่นคงของมนุษย์ สะพานขาว ถนนกรุงเกษม กรุงเทพฯ นางพัชรี อาระยะกุล ปลัดกระทรวงการพัฒนาสังคมและความมั่นคงของมนุษย์ (ปลัด พม.) เปิดเผยว่า จากสถานการณ์การแพร่ระบาดของโรคติดเชื้อไวรัสโคโรนา 2019 (โควิด-19) ได้ส่งผลกระทบทั้งด้านเศรษฐกิจและสังคมต่อประชาชนในวงกว้างทั่วประเทศอย่างต่อเนื่องและมีแนวโน้มความรุนแรงเพิ่มมากขึ้น กระทรวง พม. จึงมีความห่วงใยประชาชนทุกกลุ่มเป้าหมาย โดยเฉพาะกลุ่มเปราะบาง ได้แก่ เด็ก ผู้สูงอายุ คนพิการ คนเร่ร่อน คนไร้บ้าน และผู้ด้อยโอกาส ที่มีความเสี่ยงสูงที่ได้รับผลกระทบโดยตรง ทั้งนี้ เพื่อให้การช่วยเหลือกลุ่มเปราะบางและประชาชนกลุ่มเป้าหมายที่ได้รับผลกระทบด้วยความรวดเร็วและทันต่อสถานการณ์ จึงมีการดําเนินการ จัดตั้งศูนย์ปฏิบัติการบริหารภาวะวิกฤติโควิด-19 กระทรวง พม. เพื่อเป็นศูนย์กลางด้านข้อมูล การช่วยเหลือ การสื่อสารสังคม การรายงานและติดตามผล โดยทํางานเชื่อมโยงกับศูนย์ช่วยเหลือสังคม สายด่วน พม. โทร. 1300 เพื่อประสานส่งต่อการช่วยเหลือกลุ่มเปราะบางจนสิ้นสุดกระบวนการ และจัดตั้งศูนย์ปฏิบัติการบริหารภาวะวิกฤติโควิด- 19 ระดับจังหวัดทั่วประเทศ โดยมีศูนย์ช่วยเหลือสังคม สายด่วน พม. โทร. 1300 รับแจ้งเหตุและปัญหาความเดือดร้อน รวมทั้งประสานการช่วยเหลือไปยังหน่วยงานที่เกี่ยวข้อง
นางพัชรี กล่าวต่อไปว่า ตั้งแต่วันที่ 28 ก.ค. 64 ถึงวันที่ 3 ส.ค. 64 กระทรวง พม. ได้ดําเนินการช่วยเหลือประชาชนกลุ่มเปราะบางที่เป็นผู้ป่วยโควิด-19 และประสบปัญหาทางสังคมทั่วประเทศ รวมจํานวน 11,554 ราย แบ่งเป็นในพื้นที่ กทม. 1,253 ราย และส่วนภูมิภาค 10,301 ราย แบ่งเป็น 1. เด็กและเยาวชน 2,366 ราย 2. คนพิการ 2,521 ราย 3. ผู้สูงอายุ 1,995 ราย 4. ผู้ป่วยติดเตียงและป่วยเรื้อรัง 135 ราย 5. คนเร่ร่อนและคนไร้ที่พึ่ง 158 ราย 6. สตรีตั้งครรภ์ 24 ราย และ 7.ผู้ประสบปัญหาทางสังคมอื่นๆ 4,355 ราย โดยกระทรวง พม. ได้ให้การช่วยเหลือ ดังนี้ 1. กระบวนการสังคมสงเคราะห์ ได้แก่ 1.1) การให้คําปรึกษา 2,939 ราย 1.2) ประสานส่งกลับภูมิลําเนา 66 ราย 1.3) ประสานส่งต่อ 600 ราย 1.4) การมอบเครื่องอุปโภคและบริโภค 10,913 ชุด และ 1.6) การช่วยเหลือเป็นเงิน 6,005,568 บาท และ 2. ประสานกระบวนการสาธารณสุข ได้แก่ 2.1) การตรวจเชื้อ 170 ราย 2.2) การรักษา 655 ราย 2.3) ฉีดวัคซีน 2,039 ราย และ 2.4) จัดหาที่พักชั่วคราวและศูนย์พักคอย 562 ราย
นางพัชรี กล่าวเพิ่มเติมว่า หากประชาชนกลุ่มเปราะบางที่กําลังประสบปัญหาทางสังคม และได้รับความเดือดร้อนจากผลกระทบของโรคโควิด-19 สามารถติดต่อขอความช่วยเหลือได้ที่ 1) ศูนย์ช่วยเหลือสังคม สายด่วน พม. โทร.1300 2) สายด่วนคนพิการ โทร. 1479 3) สํานักงานพัฒนาสังคมและความมั่นคงของมนุษย์จังหวัดทั่วประเทศ และ 4) อาสาสมัครพัฒนาสังคมและความมั่นคงของมนุษย์ (อพม.) ในพื้นที่